tomron87/hebrew-wikipedia-sentences-corpus huggingface dataset:
ב-1923 התחתן ונולדו לו בן ובת.
למד באוניברסיטת בוסטון וב-1934 הוסמך לכומר מתודיסטי.
שירת ככומר בקהילות בוורמונט והיה הכומר המדינתי שם מטעם הלגיון האמריקאי.
ב-1942 התנדב לשירות בצבא והחל לשרת ביום בו התגייס בנו לחיל הנחתים.
הוא למד בבית הספר לקציני דת בהרווארד והוצב בצפון קרוליינה, ובהמשך הוצב ליחידה ששירתה בחזית האירופית, אליה הפליג בהפלגתו האחרונה.
אלכסנדר דייוויס גוד (Alexander David Goode) נולד בעיר ניו יורק ב-10 במאי 1911. אביו היה הרב הרפורמי חיים גודקוביץ.
גדל בוושינגטון די סי ובבגרותו היה לרב.
ב-1935 התחתן ונולדה לו בת.
למד בהיברו יוניון קולג' וכן באוניברסיטת ג'ונס הופקינס, שם הוענק לו תואר דוקטור ב-1940. ב-1941 ביקש להתגייס לצי אך נדחה.
ב-1942 התגייס לצבא, למד בבית הספר לקציני דת בהרווארד ולאחר הצבה בצפון קרוליינה נשלח לחזית האירופית.
קלארק וונדרסול פולינג (Clark Vandersall Poling) נולד באוהיו ב-7 באוגוסט 1910. למד באוניברסיטת ייל והוסמך לכומר של כנסיית הרפורמה של אמריקה (Reformed Church in America).
נישא ושירת ככומר בקונטיקט ובמדינת ניו יורק.
שירת ככומר ביחידה לוגיסטית במיסיסיפי ובהמשך למד בבית הספר לקציני דת בהרווארד.
בשלהי 1942 נקבעה לו הצבה בזירה האירופית.
ג'ון פטריק וושינגטון (John Patrick Washington) נולד בניו ג'רזי ב-18 ביולי 1908. למד באוניברסיטה הקתולית סיטון הול (Seton Hall) וב-1935 הוסמך לכומר קתולי.
ב-1942 התגייס לצבא, הוצב ככומר בדיוויזיית רגלים במרילנד ובהמשך למד בבית הספר לקציני דת בהרווארד.
לאחר מכן נקבעה לו הצבה בחזית האירופית.
ארבעת הקצינים התגייסו לשירות בעקבות ההתקפה על פרל הארבור.
הם למדו באותה כיתה בבית הספר לקציני דת בהרווארד ובעת שהפליגו מארצות הברית נשאו כולם דרגת סגן משנה.
ארבעת הקצינים נמנו על 904 אנשי צבא ואזרחים שהפליגו מניו יורק ב-23 בינואר 1943 על סיפונה של האונייה דורצ'סטר.
הייתה זו אוניית נוסעים ומטען במעמס של 5,649 טון, שנבנתה ב-1926. ב-1942 נמסרה למנהל ספנות המלחמה (War Shipping Administration) והוסבה להובלת גייסות.
במסגרת ההסבה הותקנו בה תותחים ונוספו לה סירות הצלה ורפסודות הצלה.
האונייה הפליגה במסגרת שיירה של שלוש אוניות (SG-19) בדרכה לגרינלנד, בליווי של שלוש אוניות של משמר החופים.
בכוננות מפני התקפות צוללות פקד קברניט האונייה על הנוסעים לישון בבגדיהם כשהם חגורים בחגורות הצלה.
רבים מהחיילים התעלמו מפקודתו משום שסבלו בדרגשיהם מהחום שעלה ממנוע האונייה או משום שהשינה בחגורות ההצלה לא הייתה נוחה.
בשעות הבוקר המוקדמות של ה-3 בפברואר, בעת שהאונייה שייטה מול חוף ניופאונדלנד, היא נפגעה מטורפדו שנורה על ידי הצוללת הגרמנית U-223. הפגיעה השביתה את מערכת החשמל של האונייה ובתוכה השתררה חשכה.
פאניקה אחזה בנוסעיה, שרבים מהם נלכדו בתאיהם שמתחת לסיפון.
ארבעת קציני הדת ניגשו להרגיע את החיילים, לטפל בפצועים ולארגן פינוי מסודר של האונייה הטובעת.
חגורות הצלה חולקו לחיילים, אך המלאי אזל לפני שכולם קיבלו אחת.
ארבעת הקצינים הסירו את חגורות ההצלה שקיבלו ומסרו אותן לאחרים.
הם עזרו לרבים ככל שיכלו לעלות לסירות הצלה ורפסודות הצלה.
לאחר מכן אחזו ידיים יחד, דקלמו תפילות ושרו מזמורים באנגלית ובעברית (שאותם שמעו ניצולים) וירדו תהומה יחד עם האונייה.
אחד הניצולים העיד כי לא היה להם סיכוי לשרוד ללא חגורות הצלה.
טמפרטורת המים במקום הטביעה הייתה מעלת צלזיוס אחת וטמפרטורת האוויר הייתה שתי מעלות צלזיוס.
חגורות ההצלה לא סיפקו לחיילים הגנה מפני הקור.
אוניית ליווי אחת משתה ניצולים, אך עד שהגיעו למקום אוניות נוספות מתו רבים מאלו שנטשו את האונייה מתת-חום.
בסך הכל ניצלו רק 230 מבין 904 יושבי האונייה.
החדשות על הטביעה, האבדות וקורבנם של ארבעת קציני הדת עוררו אבל כבד והתפעלות רבה בארצות הברית.
ב-19 בדצמבר 1944 עוטרו ארבעת קציני הדת בעיטור צלב השירות המצוין ובעיטור לב הארגמן.
ב-1957 פנה הלגיון האמריקאי לקונגרס בבקשה לעטר את ארבעת הקצינים בעיטור מדליית הכבוד, העיטור הצבאי הגבוה ביותר.
התברר שהדבר אינו אפשרי שכן תקנון העיטור דרש הפגנת גבורה במהלך קרב מול פני האויב.
ב-1960 אישר הקונגרס בחוק את יצירתה של מדליית קציני הדת, שהוענקה להם בלבד ונועדה להיות שוות מעמד למדליית הכבוד.
המדליה נמסרה לקרובי הקצינים ב-18 בינואר 1961 על ידי מזכיר הצבא וילבר ברוקר בטקס שנערך בפורט מאייר שליד בית הקברות הלאומי ארלינגטון.
ארבעת קציני הדת הונצחו במסגרת מספר רב של אתרי זיכרון ומפעלי הנצחה:
ב-1988 קבע הקונגרס את יום ה-3 בפברואר כיום ארבעת קציני הדת;
ב-1948 הפיק שרות הדואר של ארצות הברית בול זיכרון לכבוד ארבעת הקצינים.
הם הונצחו על גבי הבול באופן קיבוצי ולא בשמותיהם על מנת לעקוף את הכלל שאסר כמעט כליל על הנצחת אישים על בולים;
ב-1951 חנך הנשיא טרומן את קפלת ארבעת קציני הדת בפילדלפיה.
היא מוקמה בקומת המרתף של כנסיית החסד הבפטיסטית של פילדלפיה.
ב-2001 הועברה הקפלה למספנת הצי בפילדלפיה.
שלוש קפלות נוספות על שמם הוקמו בקליפורניה, בפנסילבניה ובוושינגטון די סי;
חלונות ויטראז' לזכר ארבעת הקצינים הוקמו במספר בסיסי צבא וכנסיות לרבות הפנטגון והקתדרלה הלאומית של וושינגטון;
שמונה ציורים המתארים את ארבעת הקצינים צוירו על ידי אמנים שונים;
אנדרטאות ולוחות זיכרון לארבעת הקצינים הוקמו בעשרות אתרים בארצות הברית לרבות אנדרטת קציני הדת היהודים;
גשר על שם ארבעת הקצינים הוקם ב-1949 על גבי נהר טוסקאראוואס (Tuscarawas) באוהיו;
שתי קרנות צדקה על שם ארבעת הקצינים פועלות בארצות הברית.
טקסי זיכרון לארבעת הקצינים נערכים ברחבי ארצות הברית מדי שנה, ביום הזיכרון למותם ב-3 בפברואר ובמועדים אחרים.
רבים מהטקסים נערכים על ידי הלגיון האמריקאי.
שלושה ספרים אודות ארבעת הקצינים וקורבנם יצאו לאור, ב-1953, 2004 ו-2006.
סרט תיעודי ותוכנית תיעודית מוקלטת הופקו אודותיהם, כמו גם שתי יצירות מוזיקליות.
ארגו היא מכונית פתוחה, 2 מושבים, מסוג סייקלקאר בסגנון מכונית עידן פליז מתוצרת The Argo Motor Co אשר יוצרה בין השנים 1914–1918 בארצות הברית.
2 נוסעים - דגם פתוח.
5 נוסעים - דגם פתוח מסוג סטיישן.
דגם "ארגו" יוצר בעיר "Jackson" במדינת מישיגן.
דגם פתוח לחלוטין, חלון קדמי רוחבי בלבד.
מנוע "ארגו" התבסס על מנוע דגם "Ajax" הצרפתי (4 צילינדרים 980 סמ"ק המפיק 12 כ"ס), נבנה ללא כונן חיכוך.
בשנת 1917 החברה נמכרה ל-"Mansell Hackett", מטה החברה וקוו היצור עבר לעיר גרנד ראפידס במדינת מישיגן.
ארבעת פרשי האפוקליפסה הוא סרט דרמה בהפקה אמריקאית - מקסיקנית משנת 1962 בבימויו של וינסנט מינלי, עם גלן פורד, קרל בוהם, שרל בואייה ופול לוקאס בתפקידים הראשיים.
התסריט מבוסס באופן רופף על רב המכר "ארבעת פרשי האפוקליפסה" (Los Cuatro Jinetes del Apocalipsis) של הסופר המקסיקני ויסנטה בלאסקו איבנז משנת 1916. הספר מתאר משפחה ארגנטינאית שהתפצלה לענף צרפתי וגרמני שנאלצו להילחם אחד מול השני במלחמת העולם הראשונה עם תוצאה טראגית.
המונח "ארבעת פרשי האפוקליפסה" לקוח מתוך חזון יוחנן בברית החדשה ומתאר את מאורעות אחרית הימים בהם יופיעו ארבעה פרשים - "מלחמה" "רעב", "מגפה" "ומוות".
ב-1921 הופק סרט אילם בשם זה בו שיחק רודולף ולנטינו.
משחקו בסרט זה הקפיץ אותו לדרגת כוכב קולנוע.
סרטו של מינלי קשור פחות לספר.
הזמן הועתק ממלחמת העולם הראשונה למלחמת העולם השנייה ונוספו דמויות ואירועים שלא היו בספר אבל העלילה הבסיסית נשארה - משפחה שנקרעת במלחמה משני צידי החזית, עם גורל טרגי כמו בחזון אחרית הימים.
ארבעת פרשי האפוקליפסה מופיעים בתחילת הסרט ובסופו עם תיפוף התופים במוזיקה של אנדרה פרבין שנותנת הרגשה של אסון מתקרב ובא.
בסרט יש מספר קטעים דוקומנטריים וכן שיחזור מצעד הצבא הגרמני ליד שער הניצחון ובשאנז אליזה.
שנת 1938, ענני מלחמה מתקדרים מעל שמי אירופה.
קוב), בעל חווה גדולה, עורך כינוס גדול של משפחתו.
למדריאגה שתי בנות, אחת נישאה לגרמני קרל הארטרוט (פול לוקאס) ונולדו להם היינריך (קרל בוהם), גוסטב ופרנץ.
הם גרים בגרמניה, חברי המפלגה הנאצית ומעריצים של אדולף היטלר.
בת שנייה נישאה לצרפתי מרסלו דזנוירס (שרל בואייה) ונולדו להם חוליו (גלן פורד) וצ'יצ'י (איווט מימיו).
הם נשארו בארגנטינה ואחר כך עברו לצרפת.
מאדריאגה משוחח עם היינריך ומביע התנגדותו למדיניות של היטלר שתביא אסון לעולם.
מתחיל ויכוח פוליטי שבסופו הוא סוטר להיינריך, יוצא לחצר בגשם סוחף, רואה בשמיים את ארבעת פרשי האפוקליפסה המסמלים מוות ומתמוטט ומת בזרועותיו של נכדו האהוב, חוליו.
שנת 1939, רוחות מלחמה נושבות בפריז.
חוליו פוגש במסיבה את מרגריט לורייה (אינגריד טולין), אשתו היפה של העיתונאי אטיין לורייה (פול הנרייד) ומתחיל לחזר אחריה.
המלחמה פורצת, פולין נכבשת ואחר כך צרפת.
אטיין מתגייס לצבא הצרפתי ונופל בשבי בדנקרק.
פריז מלאה בקצינים וחיילים גרמנים.
קרל הוא קצין בכיר בפריז והיינריך הוא קצין אס אס.
מתחילות פעולות של תנועת ההתנגדות הצרפתית, חוליו עומד מהצד אך אחותו הקטנה צ'יצ'י מצטרפת למחתרת ונעצרת.
מרסלו וחוליו מגיעים לקרל כדי לשחרר אותה והוא עושה זאת בחשש ובאזהרה לעתיד.
הקשר בין חוליו למרגריט מתהדק והוא רוצה להתחתן אתה אך אטיין חוזר שבור מן השבי והיא חוזרת אליו מתוך רחמים.
הוא מצטרף למחתרת אבל הגרמנים תופסים אותו והורגים אותו ואז חוזרת מרגריט לחוליו.
צ'יצ'י ממשיכה בפעילות במחתרת, נתפסת על ידי הגרמנים ומוצאת להורג.
גם שני בניו של קרל נהרגים במלחמה.
מכל הנכדים נשארו רק חוליו והיינריך.
חוליו מצטרף למחתרת, משתתף במסיבות עם קצינים גרמניים ומעביר ידיעות חשובות למחתרת.
לבסוף הוא מקבל משימה חשובה, לקראת הנחיתה בנורמנדי מבקשים מלונדון לאתר מפקדה של דיוויזיית פאנצרים באזור נורמנדי.
חוליו מתבקש להגיע אליו "לביקור משפחתי".
ברכב שנהוג על ידי חבר מחתרת יש מכשיר שמשדר אותות המאפשרים איכון.
הגרמנים יודעים על חוליו ונהגו אך לא על מכשיר האיכון.
הם עוברים את כל המחסומים ומגיעים למפקדה.
אז מכבה חוליו את מכשיר האיכון ובלונדון יודעים היכן הוא נמצא ומכוונים את המפציצים.
הגרמנים יורים והורגים את הנהג והיינריך הזועם מוביל את חוליו לחדר המפקדה ומזמין קצין חקירות.
אז מגיעים המפציצים לפי האיכון והורסים את כל המפקדה.
חוליו והיינריך נהרגים ואז מופיעים בשמים ארבעת פרשי האפוקליפסה.
חזונו של מאדריאגה הזקן התאמת.
שם השחקן/ית שם הדמות הערותגלן פורדחוליו דזנוירסבנו של מרסלולי ג'יי.
קובחוליו מאדריאגהאב המשפחהשרל בואייהמרסלו דזנוירסחתנו של מאדריאגהאיווט מימיוצ'יצ'י דזנוירסבתו של מרסלופול לוקאסקרל פון הרטרוטחתנו של מאדריאגהקרל בוהםהיינריך פון הרטרוטבנו של קרלפול הנריידאטיין לורייהעיתונאיאינגריד טוליןמרגריט לורייהאשתו של אטיין
ארגאי היא סדרת טלוויזיה מונפשת צרפתית, מסוגת הרפתקאות ופנטזיה, שבוימה על ידי ז'אן-סזאר סוצ'ורסקי ונכתבה על ידי סבסטיאן דורסי.
הסדרה עוקבת אחר הנסיך ארגאי שיוצא להרפתקה בעתיד כדי להציל את ארוסתו אנג'ל.
הסדרה הופצה ברחבי העולם על ידי .Carrere Group D.A, כאשר הבכורה הייתה בערוץ הצרפתי TF1, החל מ-2 בספטמבר 2000 עד 4 במרץ 2001. בישראל הסדרה שודרה לראשונה בשנת 2001 בדיבוב עברי בערוץ Fox Kids.
לסדרה הופקה עונה אחת הכוללת 26 פרקים באורך 26 דקות.
בשנת 1250 ארוסתו של הנסיך ארגאי, אנג'ל, נמצאת בקסמה של המלכה השחורה, אשר גונבת את הנעורים של נשים צעירות ובכך היא נשארת צעירה וזוכה לחיי נצח.
כדי להציל את ארוסתו, ארגאי יוצא להרפתקה בעתיד ומגיע לשנת 2075, שם הוא פוגש את הבלש אוסקר לייטבולב, את עוזרו ברנאבי ואת מזכירתו מוני מון, שמחליטים לעזור לו במאבק נגד המלכה והצלת אהובתו.
כדי להביס את המלכה, עליהם להעיר את אנג'ל עם תרופת נגד המכילה 13 מרכיבים ייחודיים, אותם הם משיגים במהלך פרקי הסדרה.
כל דמויות הסדרה הן חיות ויצורים מואנשים.
ארגאי - נסיך אבירי שיוצא להרפתקה בעתיד כדי להציל את ארוסתו, אנג'ל.
אנג'ל - ארוסתו של ארגאי.
נמצאת בקסמה של המלכה השחורה.
בזכות המסירות שלו הוא מצליח למצוא פתרונות למכשולים רבים.
ברנאבי - עוזרו של הבלש אוסקר.
מוני מון - מזכירתו של הבלש אוסקר.
המלכה השחורה - מכשפה שגונבת את הנעורים של נשים צעירות.
פאצ'ה - דג שמתנגד למלכה השחורה.
הדיבוב העברי בוים והופק על ידי קובי אשל, אשר דיבב דמויות שונות בסדרה, באולפני קובי אשל בע"מ.
שם הדמותמדבב/ת בצרפתיתמדבב/ת בעבריתארגאיברונו צ'ואלאלי לולאיאנג'ללאורה פריי'אןאור אזולאיאוסקר לייטבולבכריסטיאן אלרסמיכה אוזין סליאןברנאביפטריק פריי'אןיהויכין פרידלנדרמוני מוןפטריסיה לגראןמיכל צפירהמלכה השחורהמארי-כריסטין אדםאורלי קטןפאצ'הבנואה אלמןגיורא קנת
ארג (מפרסית / פאשטו: "מצודה") הוא שמו של ארמון הנשיאות בקאבול, אפגניסטן הוא ממוקם ברובע 2, בין דה אפגאן לשכונה העשירה וואזיר אכבר חאן בקאבול.
הוא היה בשימוש על ידי ראשי מדינות אפגניים רבים, מהאמיר עבדור רחמן חאן ועד לנשיא אשרף גאני.
הארג נבנה לאחר חורבן הבאלה היסאר בשנת 1880. אבן היסוד שלה הונח על ידי עבדור רחמן ח'אן.
לאחר נפילת קאבול, ב־15 באוגוסט 2021, נשלט ארג על ידי טליבאן.
את אבן היסוד של הארג הניח אמיר עבדור רחמן חאן בשנת 1880 לאחר שהשתלט על כס המלוכה.
היא תוכננה כטירה וסביבה תעלה מלאה במים.
עבדור רחמן חאן כינה אותו "ארג-א-שאהי" (מצודת המלך) וכלל בין היתר בניינים למשפחתו, צריף צבאי ובית האוצר הלאומי.
בעבר שימש הבאלה היסר כמצודה או כמפקדת האמירים עד שנהרס על ידי גדוד כוח הגבול במהלך המלחמה האנגלו-אפגנית השנייה (1878–1880).
הארג שימש כארמון מלכותי ונשיאותי לכל מלכי ונשיאי אפגניסטן.
חפיזוללה אמין השתמש גם בארמון טאג'ב כבית המגורים למשפחתו.
הוא עבר שינויים ושיפוצים תחת השליטים השונים.
במהלך מהפכת הסאור ב־1978 נרצחו הגנרל מוחמד דאוד ח'אן ומשפחתו על ידי חברי המפלגה הדמוקרטית העממית של אפגניסטן בתוך הארג.
ב-15 באוגוסט 2021, בעקבות מתקפת הטליבאן בשנת 2021 וכיבוש הבירה, השתלט הטליבאן על הארג לאחר שהנשיא המכהן, אשרף גאני, נמלט מהמדינה.
הגול חאנה, ששימש כמשרדי הנשיא אשרף גאני ומשרד הפרוטוקול של הנשיא;
בניין היועץ לביטחון לאומי; ומשרדי דובר הנשיא.
משרדי כוחות הביטחון הלאומי האפגני.
מבנים שונים לקבלת משלחות או אירוח מפגשים גדולים.
אַרְגוֹבִּית (או אַרְגוֹבַּה; בארגובית ובאמהרית: አርጎብኛ "אַרְגוֹבִּנְיַה") היא שפה אתיו-שמיות בסכנת הכחדה, בענף השמי הדרומי במשפחה השמית, המדוברת באתיופיה באזור מצפון-מזרח לאדיס אבבה בפי בני העם ארגובה.
חוקרים מסווגים את הארגובית בקבוצת-משנה של השפות האתיו-שמיות הדרומיות, יחד עם אמהרית הקרובה אליה ביותר ולצד שפות גוראגה.
כבר באמצע שנות ה-60 של המאה ה-20, אדוארד אולנדורף ציין כי ארגובית "נעלמת במהירות לטובת אמהרית, ורק כמה מאות קשישים עדיין מסוגלים לדבר אותה".
כיום, בני ארגובה רבים במדינת הררי עוברים לדבר בשפת אורומו.
השפה מדוברת במספר כיסים גאוגרפיים, ויש לה לפחות ארבעה ניבים אזוריים: בעיר הרר (נכחד), בעיר אַלִיוּ אַמְבַּה, בעיר שֵװַה רוֹבִּיט רובית ובכפר שוֹנְכֵּה.
אַרג'וּן אֶריגאיסי (בהינדי: അർജുൻ എരിഗെയ്സി; נולד ב-3 בספטמבר 2003) הוא שחמטאי הודי בדרגת רב-אמן.
הוגדר כילד פלא בשחמט, זכה בתואר רב-אמן בגיל 14 שנים, 11 חודשים, 13 ימים, מה שהפך אותו לאחד הצעירים ביותר אי פעם שהשיג את התואר רב-אמן.
זכה באליפות הודו בשחמט בשנת 2022.בספטמבר 2024, הפך להודי המדורג הגבוה ביותר ובדצמבר 2024 הגיע למד כושר של 2801. החמישה עשר בהיסטוריה שעובר את רף ה־2800 נקודות וההודי השני שעשה זאת לאחר וישי אנאנד.
אביו נוירוכירורג ואמו עקרת בית.
הוא למד שחמט באקדמיה לשחמט BS ב.
ב-2015 זכה אריגאיסי במדליית כסף באליפות אסיה לנוער שהתקיימה בקוריאה.
ב-2018 הוא הפך לרב-אמן הראשון ממדינת טלנגאנה.
ב–2021 הוא הפך להודי הראשון שהעפיל לתחרות אחרי שניצח את עלי רזא פירוזג'א, דניאיל דובוב, פטר סבידלר ווידיט גוג'ראתי, והפסיד רק ללבון ארוניאן בשובר שוויון.
באוקטובר 2021, אריגאיסי הגיע למקום השני באליפות הפתוחה לנוער עד גיל 21 שנערכה בבולגריה.
הוא צבר 7 נקודות מתשעה משחקים, כמו שזכה במקום הראשון עקב איכות תוצאות עדיפה.
בנובמבר 2021, אריגאיסי הגיע למקום השלישי מתוך 82 משתתפים בתחרות Lindores Abbey Blitz בריגה לפני שחקנים כמו מקסים ושייה-לגראב, לבון ארוניאן, , דניאיל דובוב, פטר סבידלר ורבים אחרים.
מאוחר יותר באותו חודש, אריגאיסי זכה בחלק של המשחקים המהירים בתחרות השחמט .
הוא צבר 6.5/9, לפני וידיט גוג'ראתי, לבון ארוניאן, ולי קוואנג ליאם.
הוא השיג את הניצחון בכך שחילץ תיקו מלבון ארוניאן בעמדה מפסידה.
הוא השתתף גם בחלק של שח בזק בתחרות עקב פרישה ברגע האחרון של אדיבאן בסקראן; הוא צבר 11/18 יחד עם לבון ארוניאן והגיע למקום השני לאחר שהפסיד ללבון ארוניאן, שם היה לאריגאיסי עמדת ניצחון ב-2 משחקי שובר שוויון ב.
בינואר 2022, אריגאיסי זכה בתחרות המועמדים של טאטא סטיל, וכך התאפשר לו לשחק בתחרות הראשית בשנה שלאחר מכן.
התוצאה הסופית שלו הייתה 10.5/13 ורמת הביצוע שלו בתחרות הייתה 2800+ מה שהביא לעליה בדירוג ה-FIDE ל-2659.5 ונכנס לרשימת 100 השחמטאי הראשונים בדירוג FIDE בקצב רגיל.
במרץ 2022, הוא הוכתר לאלוף הודו בעקבות זכייה באליפות ה-MPL ה-58 של הודו עם תוצאה של 8.5/11. בנוסף לכך, באותו חודש אריגאיסי זכה באליפות דלהי הפתוחה ה-19, כשניצח את גוקש דומרזו ו בשובר שוויון אחרי ששלושתם השיגו 8.5/10.
באפריל 2022, הוא השתתף בשלב הראשון של תחרות השחמט MPL שאורגנה על ידי Chess24 וניצח כבר סיבוב אחד לפני סוף התחרות עם תוצאה של 30/45 (+8 =6 -1).
באוגוסט 2022 זכה אריגאיסי בפסטיבל השחמט הבינלאומי ה-28 באבו דאבי עם 7.5/9 נקודות ואיכות ביצועים של 2893.
בדצמבר 2022, זכה אריגאיסי בתחרות Tata Steel Chess India 2022 Blitz עם 12.5/18, שהיה הניצחון השלישי שלו באירועי טאטא סטיל.
באפריל 2024, זכה אריגאיסי בתחרות Menorca Open A לאחר שובר שוויון לאחר ששלושה שחקנים סיימו את התחרות עם תוצאה של 7.5/9. הוא גם הגיע למקום החמישי בדירוג העולם במהלך אותו תחרות.
ביוני 2024, זכה אריגאיסי בתחרות לזכרו של סטפן אווגיאן 2024. הוא גם הגיע למקום הרביעי בדירוג העולמי עם דירוג חי של 2779.9 לזמן קצר במהלך אותה תחרות.
בספטמבר 2024 השתתף עם נבחרת הודו באולימפיאדת השחמט הוא סיים עם 10 נקודות מ־11 משחקים (9+ 2= 0-) וזכה במדליית זהב אישית בלוח שלוש ובמדליית זהב קבוצתית.
זו הייתה הזכייה הראשונה של הודו באולמפיאדת השחמט.
בדצמבר 2024, הגיע אריגאיסי למד כושר 2801, והיה להודי השני שעובר את מד הכושר 2800 לאחר וישוואנתן אנאנד.
בין השנים 2022–2024 השתתף ארג'ון אריגאיסי ב-2 אולימפיאדות שחמט:
פרס הגיבור המתהווה של ספורטסטאר לשנת 2023
שחמטאי השנה לשנת 2021 של .
מגנוס קרלסן מול ארג'ון אריגאיס - 2.2.2023
ארג'ון אריגאיס מול מגנוס קרלסן - 5.8.2024
ארבעת פרשי האפוקליפסה הוא סרט אפי אילם אמריקאי משנת 1921 בבימויו של רקס אינגרם, על פי תסריט מאת ג'ון ראסל.
בסרט מככבים רודולף ולנטינו, אליס טרי ואלן הייל.
עלילתו עוקבת אחר משפחה המחולקת למדינות יריבות במלחמת העולם הראשונה.
הסרט היה להצלחה מסחררת והפך לרווחי ביותר בשנתו, עם תקציב של כ-800,000 דולר והכנסות של כ-4.5 מיליון דולר בקופות ארצות הברית.
בשנת 1962 נעשה רימייק לסרט באותו השם בבימיו של וינסנט מינל, כשהתפאורה שונתה למלחמת העולם השנייה.
עלילת הסרט 'ארבעת פרשי האפוקליפסה' מתמקדת במשפחתו של דון מדריאגא, פטריארך עשיר מארגנטינה.
המשפחה מתפצלת לשני ענפים כאשר צאצאים נשלחים להתגורר באירופה.
הענף הצרפתי מוצג דרך מרסלו דסנואייר ובנו חוליו, בעוד הענף הגרמני מיוצג על ידי קרל פון הרטרוט ואחיו, שמאמצים ניגודים אידאולוגיים המובילים אותם להילחם אחד בשני במלחמת העולם הראשונה.
הסרט בוחן את הרס החברה ואת אהבתו של חוליו לאשתו של גנרל צרפתי, מגוויריט, שבסופו של דבר ישנה את חייו תוך כדי ריטורן לפריז ההרוסה.
פומרוי קאנון בתפקיד מדריאגא - פטריארך עשיר מארגנטינה
יוזף סוויקארד בתפקיד מרסלו דסנואייר - בן משפחה צרפתית
בריג'יטה קלארק בתפקיד דוניה לואיסה - אשתו של מרסלו
רודולף ולנטינו בתפקיד חוליו דסנואייר - בן משפחה במלחמה
אלן הייל בתפקיד קרל פון הרטרוט - בן משפחה גרמני
אליס טרי בתפקיד מגוויריט לאורייר - אשת גנרל צרפתי
הסרט עלה לראשונה בניו יורק וזכה לביקורות מהללות.
רבים מהמבקרים כינו אותו גרסה חדשה של "הולדתה של אומה".
עם זאת, התקשורת הגרמנית הסתייגה מהדימוי של הגרמנים בסרט.
הסרט הפך להצלחה מסחרית, והיה אחד מהסרטים הראשונים שהכניסו מיליון דולר בקופות.
הסרט נחשב לסרט השקט השישי הנמכר ביותר בכל הזמנים.
במהלך הקרנתו הראשונה, הסרט הרוויח 4,500,000 דולר בארצות הברית.
עם סצנות מורחבות של הכפר הצרפתי המושחת וסיפור אישי של אובדן, "ארבעת רוכבי האפוקליפסה" נחשב לאחד מהסרטים האנטי-מלחמתיים הראשונים שנעשו.
חלק מהיבטים של הסרט היו שנויים במחלוקת עם גופי הצנזורה האמריקאיים.
לדוגמה, לוח הצנזורה של פנסילבניה, לאחר שבדק את הקשר בין חוליו למרגריט, דרש שמרגריט תתואר בכותרות הביניים כארוסתו של אטיין לורייה ולא כאשתו.
"מגזין פיקצ'ר-פליי" ביקר את "ארבעת רוכבי האפוקליפסה" בגיליון אפריל 1921 שלהם, כשהם אומרים שהסרט "יכול היה להיות כישלון יקר ומרהיב.
כפי שהוא, הוא ניצחון אמנותי." הם גם שיבחו את המשחק.
"רודולף ולנטינו מגלם את תפקידו של חוליו דסנויירס.
הוא שחקן כה טוב שאתה שוכח כמה הוא נאה וכמה טוב הוא רוקד.
אליס טרי בתור מרגריט נראית ומשחקת כמו בלאנש סוויט נוספת.
במילים פשוטות וברורות, הצוות הוא פלא."
ארג-י כרים ח'אן (בפרסית: ارگ کریم خان, באנגלית: Arg of Karim Khan) הוא מבצר היסטורי הממוקם במרכז העיר שיראז שבאיראן.
המבצר נבנה כחלק מקומפלקס בתקופת שושלת זנד, ונקרא על שם מייסד השושלת, כרים חאן זנד, אשר השתמש בו כמעון מגוריו.
המבצר בנוי בצורת מלבן ודומה במראהו למבצר מימי הביניים.
בעבר שימש גם כבית כלא.
האתר משמש כמוזיאון, ומתוחזק על ידי הארגון למורשת התרבות של איראן.
בתקופת שלטונו של כרים חאן זנד נבנה בשיראז מתחם מרכזי.
לאחר ביקורו בכיכר נאגש־י ג'האן שבאספהאן, החליט כרים חאן להקים כיכר רחבת ידיים בצפון שיראז.
כיכר זו נודעה בשם כיכר התותחנים.
בצפון הכיכר ניצבה כיכר דיוואן כרים חאן, ובמזרחה שכנו בזאר וכיל וכמה אכסניות.
בדרום הכיכר נמצאו המרחצאות של וכיל ומסגד וכיל, ובדרום־מערבה היה גן ציבורי.
ממערב לכיכר שכן מבצר ארג כרים חאן.
לאחר כיבוש שיראז בידי אע'א מוחמד ח'אן קאג'אר, הוא הורה להרוס את המבנים שהקים כרים חאן, בשל עוינותו כלפיו.
בעקבות החלטה זו נהרסו מספר מבנים מן התקופה הזנדית, בהם גם חומת העיר שהקיף בה כרים חאן את שיראז.
עם זאת, מבצר ארג ניצל מהריסה, והוסב לשמש כבית משפט אמירותי מטעם הממשל המרכזי ומטה של מושל מחוז פארס.
לאחר נפילתה של שושלת קאג'אר, הוסב מבצר ארג כרים חאן לבית כלא, וציורי הקיר שבו כוסו בטיח.
בשנת 1971 הועבר המבצר לניהול הארגון למורשת התרבות של איראן.
עבודות שיקום ושימור החלו במקום בשנת 1977.
מבצר ארג כרים חאן שוכן בכיכר שהרדארי שבמרכז שיראז.
שטחו הבנוי של המבצר הוא כ־4,000 מ"ר, והוא ממוקם בתוך מתחם ששטחו הכולל כ־12,800 מ"ר.
המבצר בנוי מארבעה חומות גבוהות המחוברות בארבעה מגדלים עגולים עשויים לבנים, שגובהם 14 מטר, וביניהם זוויות של 90 מעלות.
כל אחת מהחומות מגיעה לגובה של 12 מטר, עוביה בבסיס הוא 3 מטרים, ובעקבה – 2.8 מטרים.
עיצובו האדריכלי של המבצר משלב אלמנטים צבאיים ומגורים פרטיים, שכן שימש גם כמעונו של כרים חאן וגם כמרכז הצבאי של שושלת זנד.
בשנת 1827 תיאר ג'יימס אדוארד אלכסנדר את מבצר ארג כרים חאן ככזה שמוקף ב"תעלה עמוקה ומלאה במים".
אָרְבֶּר הוֹגָ'ה (באלבנית: Arbër Hoxha; נולד ב-6 באוקטובר 1998) הוא כדורגלן אלבני-קוסוברי יליד גרמניה המשחק בעמדת הקיצוני השמאלי בדינמו זאגרב ובנבחרת אלבניה.
הוג'ה החל את הקריירה המקצועית שלו בקוסובו.
הוא שיחק בליגת העל הקוסוברית במדי איסטוגו, פרישטינה, בלקני ובמהלך תקופתו בפרישטינה הושאל לחייוואליה ולבסה פץ', שתיהן שיחקו גם הן בליגת העל הקוסוברית.
ב-5 ביולי 2021 עבר הוג'ה לראשונה מחוץ לקוסובו והצטרף ללוקומוטיבה זאגרב מליגת העל הקרואטית.
ב-8 בפברואר 2022 חתם על חוזה לשלוש שנים בסלאבן בלופו, גם היא מליגת העל הקרואטית, שם הפך לשחקן מפתח.
בינואר 2024 עבר הוג'ה לדינמו זאגרב מליגת העל הקרואטית תמורת סכום מדווח של כ-2 מיליון אירו.
בעונתו הראשונה המלאה במועדון, 2023/2024, זכה עם דינמו בדאבל המקומי (אליפות וגביע).
הוג'ה ייצג בתחילה את נבחרת קוסובו הבוגרת בשלושה משחקי ידידות בין 2020 ל-2021, בהם כבש שער אחד.
במרץ 2024 עבר לייצג את נבחרת אלבניה לאחר שקיבל דרכון אלבני, ונכלל בסגל הנבחרת ליורו 2024.
ארגון הוא מאגד-חברה אנושית הפועלת לשם הגשמת מטרה משותפת.
הארגון נחקר על ידי תחום המכונה מדע הארגון או התנהגות ארגונית.
הגדרה נוספת למונח ארגון: ישות חברתית מכוונת מטרה, העוסקת בתכנון, בהפקה, בהפצה או בתחזוקה של מוצרים או בהענקת שירותים כדי לספק צרכים.
ארגון מתאפיין במספר מאפיינים ייחודיים:
רמת מלאכותיות גבוהה: ארגון נוצר באופן מכוון, על-פי רצף החלטות מודעות ומוגדרות מראש.
רמת תכליתיות גבוהה: לארגון קיימות מטרות המגדירות את תפקודו ומהוות את הסיבה לקיומו.
רמת הבניה גבוהה: לארגון תצורות (קונפיגורציות) פורמליות של מרכיביו, המבנה הבסיסי של הארגון (תפקידים, כללים, יחסי עבודה וכו') מוגדר באופן רשמי ותוך שימת דגש רב על סדר.
ההבניה באה לידי ביטוי בצורות רבות, ביניהן חלוקה (דיפרנציאציה) והתמחות (ספציאליזציה) בעבודה, תואמות (קורלציה) גבוהה בין הכללים לביצועם בפועל ופורמליזציה.
מהות ההבנייה היא בכך שהארגון מתייחס אל עובדיו כאל פונקציות ולא מתייחס לדעתם וייחודם הרגשי.
לארגון חייבת להיות התאמה כלשהי לגורמים חיצוניים אלו.
ארגונים, בדומה לכל תת-חברה, ניתנים להתייחסות נפרדת כאל מערכות בעלות קיום וחוקיות עצמאיים.
בתור מערכות נפרדות, ניתן לעסוק בייסוד והתפרקות של ארגונים.
כמו כן, יש אפשרות שארגונים התמזגו, ייווצר חיבור בין ארגונים שונים ההופך אותם לארגון אחד, אם בעקבות חיבור זה לא יהיו שינויים פנימיים בארגונים, ואם תהיה הטמעה מערכותיהם אלו באלו.
ב-1978 בחנו החוקרים דניאל כץ ורוברט קהאן ארגונים בסביבה קפיטליסטית המקיימים יחסי גומלין עם הסביבה, ומצאו כי קיימים שבעה מאפיינים הנחוצים לקיומו של ארגון כ"מערכת פתוחה":
אנטרופיה שלילית (כלומר- סדר בארגון) ושיווי משקל דינמי (כלומר- שמירה על רמת רווחיות בארגון)
מנגנוני היזון חוזר (המאפשרים בדיקת הקשר בין הארגון לסביבתו)
מנגנוני שימור (של המבנים המועילים לארגון) ומנגנוני הסתגלות (של המבנים למציאות משתנה)
קיום מספר דרכים שונות לפתרון בעיות בארגון
לארגונים קיימת נטייה מתמדת למיסוד, בזכות סיבות אחדות, שהעיקריות שבהן:
פורמליזציה מבנית בארגון, המביאה למיסוד התהליכים בו
נטיית הארגונים לשימור עצמי, לשמרנות וליציבות (הן כלפי פנים והן כלפי חוץ) מביאה אותם ליצור מיסוד, המקנה לפעולתם בסיס רחב ויציב.
ארגונים משתמשים במיסוד בשילוב עם יצירת הזדהות ערכית של פרטים בתוכם ומחוצה להם, על מנת לבסס את קיומם העקרוני בחברה.
ארגונים רבים תלויים בארגונים ממוסדים אחרים או באוכלוסיות יציבות, הדורשים מהם מיסוד על מנת לשפר את יחסי החוץ.
ניתן להתייחס אל מטרות הארגון בשתי דרכים:
זיהוי מטרות הארגון עם התכלית שלו, כלומר- הצורך אותו מספקת פעילות הארגון באופן ישיר.
לדוגמה: תחבורה עבור חברת הסעות ממשלתית; רווח כספי עבור חברת השקעות.
זיהוי מטרות הארגון כעצם קיומו והמשך שרידתו (בעוד התכלית משרתת את עצם קיום הארגון).
גישה זו קיבלה את התייחסותם של הסוציולוגים י' יוכמן וס' סישור, שטענו כי הארגון ותכליתו עשויים להשתנות על מנת לשמר את הישרדותו.
הסוציולוג ג' טומפסון הגדיר ב-1967 (על בסיס הגדרתו של צ' ברנארד מ-1958) בין מועילות, כלומר- מידת ההצלחה במטרות הייצור שעל בסיסן נבנה הארגון, הנמדדת ב"מבחני תכליתיות", לבין יעילות שהיא מידת התועלת שמביא הארגון לעומת מחיר פעולתו, הנמדדת ב"מבחני יעילות".
(טומפסון טען כי בשוק חופשי ארגונים יעדיפו, לפי סדר יורד: מבחני יעילות, מבחני מועילות מוחלטים, מבחני מועילות ביחס לארגונים אחרים, ו"מבחני התייחסות" - מבחנים המבוססים על מחקר של גורמים סובייקטיבים שיעידו לטובת הארגון.
ארגונים ישתמשו במבחנים פחות רצויים רק אם מבחנים אחרים אינם ניתנים לביצוע או פועלים כנגדם)
המיון של בלאו וסקוט: הסוציולוגים פיטר בלאו וריצ'רד סקוט סיווגו ב-1962 את הארגונים לארבע קטגוריות על פי הגורם הנהנה מתפוקתם, תוך הנחה כי לגורם זה השפעה רבה על הארגון.
לפי חלוקה זו, קיימים ארבעה גורמים שעשוי ארגון לשרת:
ארגוני עזרה הדדית - ארגונים המשרתים את חברי הארגון (כמו מועדון חברים).
ארגונים עסקיים - ארגונים המשרתים את בעלי הארגון (כמו חברת מניות).
ארגוני שירות - ארגונים המשרתים את לקוחות הארגון (כמו חברת תחבורה ציבורית).
ארגונים ציבוריים - ארגונים משרתים את כלל הציבור (כמו המשטרה).
בכל ארגון קיימות קבוצות פורמליות ובלתי פורמלית.
מערכת בלתי פורמלית - מערכת זו עשויה לענות על צורך לגיטימי שהתקנות הפורמליות מתעלמות ממנו.
במקרים אחרים מאפשרת קיצורי דרך בביצוע משימות.
מערכת זו מלמדת על נטייתם של בני אדם לנסות להקנות צביון אנושי למסגרות חברתיות נוקשות.
הנורמות הבלתי - פורמליות עונות על צרכים אנושיים של חברי הארגון.
רשתות חברתיות - מרקם של קשרים חברתיים, המחברים אנשים שיש ביניהם רק מידה מעטה של הזדהות ואינטראקציה.
ניתן לראות בכל רשת מעין קבוצה "מטושטשת", המאפשרות מגעים מקריים בין האנשים ללא תחושה של שייכות וגבולות קבוצתיים.
האינטרנט היא רשת אלקטרונית נרחבת, המחברת כיום באורח שגרתי בין אנשים החיים בכל קצות תבל.
קהילה - היא קבוצה של אנשים הגרים באותו אזור גאוגרפי תחת אותו שלטון, או קבוצה של אנשים בעלי עניינים משותפים, הפריה הדדית והרגשת שותפות.
ארגונים תועלתיים - ארגונים המעניקים גמול חומרי לנמנים עמו.
ארגונים נורמטיביים - וולונטריים - אנשים יכולים להצטרף אליהם או לפרוש מהם באופן חופשי.
ההצטרפות היא לא לשם הכנסה, אלא כדי לקדם מטרות שהם מייחסים להן ערך מוסרי.
ארגונים כפייתיים - ארגונים שאנשים נאלצים להצטרף לשורותיהם בעל כורחם כצורה של ענישה (בתי כלא) או לשם טיפול (בתי חולים פסיכיאטריים) או לשם צורכי הארגון (צבא, מחנות כפייה).
ארגון כפייתי מאופיין באמצעים פיזיים מיוחדים, כגון דלתות נעולות וחלונות מסורגים, ומנוהלים על - ידי אנשי ביטחון.
הם מבודדים אנשים לתקופה מסוימת כ"שוכנים" או כ"חוסים" ולעיתים משנים ביסודיות את עמדותיהם והתנהגותם.
כל ארגון יכול למעשה להיכלל בכל הקטגוריות.
בית חולים פסיכיאטרי, למשל, הוא ארגון כפייתי עבור חוסים בו, ארגון תועלתני עבור הפסיכיאטרים וארגון נורמטיבי עבור מתנדבים המשרתים בו.
צורת התייחסות עיקרית לחקר ארגונים היא ההתייחסות למשאבי אנוש בארגון, כלומר- לצורה בה יחסי העבודה והארגון משפיעים זה על זה.
מאפיין מובהק של משאבי האנוש בארגון הוא המבנה ההירארכי שבו נמצאים העובדים, מבנה המשתקף גם בדרגה של כל עובד.
שינוי מבני הוא שינוי מהותי במבנהו של הארגון, כגון:
מיזוגו של הארגון עם ארגון אחר,
פיצול הארגון לארגוני משנה אחדים,
סגירת חלק מפעילותו של הארגון.
שינויים אלה מתרחשים בארגונים עסקיים (חברות), ובארגונים הפועלים ללא כוונת רווח.
שינוי מבני מצריך בחינה מעמיקה של סוגיות אחדות:
שיקולי מיסוי הכרוכים בשינוי, ועלולים להשפיע במידת מכרעת על אופיו.
פקודת מס הכנסה הישראלית נותנת תשומת לב מיוחדת לסוגיה זו, בפרק העוסק במיזוגים ובפיצולים, ובין השאר מתאפשרת קבלת חוות דעת מקדמית מרשות המיסים, כדי להחליט האם כדאי בכלל לעשות את המהלך הנדון.
בכל ארגון נוצרים יחסי עבודה אופייניים לו, ולעיתים שינוי מבני גורר שינוי מהותי באופי יחסי העבודה, ולכן נדרשת לו הסכמתם של העובדים .
שינוי מבני כרוך, מטבעו, בשינויים נרחבים בארגון.
מיזוג של שני ארגונים, למשל, מביא בעקבותיו סגירת פעילויות כפולות, ואילו פיצול של ארגון כרוך בהקמת מסגרות תפעוליות שלא היה צורך בהן קודם לכן.
בכל שלבי חיים של הארגון חייבת להיות התאמה בין מבנה הארגון וארכיטקטורה עסקית שלו.
אַרְגּוֹן (Argon) הוא יסוד ממשפחת הגזים האצילים שסמלו הכימי Ar ומספרו האטומי 18.
ארגון הוא גז חסר צבע וריח בצורתו הגזית והנוזלית והוא מסיס במים פי 2.5 מחנקן או חמצן.
לא ידוע על קיומן של תרכובות ארגון בטבע.
בשנת 2000 דיווחו מדענים מאוניברסיטת הלסינקי על ייצור התרכובת HArF.
ארגון יכול ליצור עם מים מבנה שבו אטום ארגון כלוא ברשת מולקולות מים.
חישובים תאורטיים וסימולציות מחשב חוזות קיום אפשרי של תרכובות ארגון יציבות, אבל בינתיים לא נמצאה דרך לייצר אותן באופן סינתטי.
גז ארגון הוא אינו רעיל אך בנשימה ישירה עלול להחליף את החמצן בריאות (בדומה להליום).
שימוש נפוץ בארגון הוא מילוי נורות להט, מכיוון שהוא אינו מגיב עם חוט הלהט אפילו בטמפרטורות גבוהות.
ארגון משמש כגז אינרטי להגנה מפני חמצון ותגובות אחרות במגוון שימושים, כגון ייצור וריתוך של טיטניום ויסודות פעילים אחרים, גידול גבישי צורן וגרמניום ויישומים אחרים.
לארגון נוזלי שימוש בפרוצדורות רפואיות כמו למשל חיסול רקמה סרטנית על ידי קירור קיצוני.
מסמך החוקה המקורי של ארצות הברית מוצג לקהל במכל שקוף שמכיל ארגון במקום אוויר, וכך נמנע ריקבון הנייר.
פלזמה של ארגון משמשת בתהליכים במיקרואלקטרוניקה, בליטוש עדין של דגמי מיקרוסקופ אלקטרונים חודר, ובמגוון יישומים אחרים במחקר מדעי.
גז ארגון משמש כמבודד רעשים בחלונות בעלי זיגוג כפול ומוזרק בלחץ לתוך הרווח בין שתי הזכוכיות של החלון.
כגז הדלקה בנורות פולואורסצנטיות, נורות כספית ונורות מתכת הליד.
מקור השם ארגון הוא מהמילה היוונית: Argos שמשמעותו "לא פעיל".
השם הוענק ליסוד על ידי ויליאם רמזי.
היסוד התגלה לראשונה על ידי הנרי קוונדיש ב-1785 כאשר ערך ניסוי.
קוונדיש לא הקדיש זמן ומחשבה ליסוד שמצא, לא היה בטוח כי אכן מדובר ביסוד, והתעלם ממנו כליל.
הארגון זוהה רק ב-1894 על ידי הכימאים הבריטים לורד ריילי (Lord Rayleigh) וויליאם רמזי.
הארגון מרכיב כ-0.934% מאטמוספירת כדור הארץ והוא הגז האציל הנפוץ ביותר על פניו.
הוא מופק כשמנזלים אוויר ומפרידים את מרכיביו.
אטמוספירת מאדים מכילה 1.6% ארגון.
גשושית המחקר "הויגנס" גילתה נוכחות ארגון באטמוספירת טיטאן, ירחו הגדול ביותר של שבתאי.
ארגוליס היא יחידה אזורית וחבל ארץ היסטורי של יוון.
ארגוליס המודרנית שייכת מנהלתית למחוז פלופונסוס, וממוקמת במזרח הפלופונסוס שבדרום יוון, על שטחו של רוב חצי האי ארגוליס.
ארגוליס נתחמת על ידי המפרץ הסרוני במזרח, הים האגאי ומפרץ ארגוליס בדרום, ארקאדיה במערב, וקורינתוס בצפון.
הפינה הדרום מזרחית של חצי האי ארגוליס, וכן מספר איים קטנים מדרומו ומזרחו, שייכים מנהלית למחוז אטיקה.
בתקופת יוון העתיקה, ארגוליס נשלטה על ידי הפוליס ארגוס, שעל שמה נקראה, וכללה בשטחה גם את החוף המערבי של מפרץ ארגוליס (שטח השייך היום לארקאדיה), ובכך גבלה בחבל לאקוניה שנשלט על ידי ספרטה.
שתי ערי המדינה התחרו לעיתים קרובות על ההגמוניה בפלופונסוס, והיו יריבות מרות שנים רבות.
בירתה של ארגוליס היא נַאפְפְּלִיוֹ, עיר נמל על חופו הצפוני של מפרץ ארגוליס, אשר שימשה גם כבירה הראשונה של יוון המודרנית עד לשנת 1834.
ארגוליס הררית בחלקיה הצפון מזרחיים, מזרחיים ומערביים.
עם זאת, מרכז ארגוליס והשטח שבין מפרץ ארגוליס ובין תעלת קורינתוס מישורי ופורה.
שטח זה שימש כנתיב תחבורה ראשי לאורך ההיסטוריה, וכן כאדמה החקלאית העיקרית.
ממצאים ארכאולוגיים מעידים על קיומו של יישוב בארגוליס עוד בתחילת האלף ה-2 לפנה"ס, יישוב שקדם לארגוס הדורית ולתרבות המיקנית.
נראה שהפלאסגים, הילידים המקורים של יוון, התגוררו ביישוב זה.
שרידיהם של היישובים הקדומים מיקנה וטירינס עדיין קיימים בצפון ארגוליס.
באלף ה-2 לפנה"ס שלטה מיקנה על חלקים נרחבים ביוון הדרומית ובאגן הים התיכון, והתקופה שבין המאה ה-17 לפנה"ס, לבין המאה ה-11 לפנה"ס מכונה התקופה המיקנית עקב חשיבותה.
עם הפלישה הדורית בסוף האלף השני לפני הספירה התמוטט השלטון המיקני.
שבטים דורים השתלטו על האזור, והעיר ארגוס נעשתה למרכזם ולמרכז ארגוליס.
ארגוס הייתה כוח משמעותי בפלופונסוס לכל אורך תקופת יוון העתיקה, כאשר שיא כוחה והשפעתה היה במאה ה-8 לפנה"ס.
התעצמותה של ספרטה באה במידה לא מבוטלת על חשבונה של ארגוס, ושתי הערים התחרו על הבכורה בפלופונסוס שנים רבות.
בתחילת המאה ה-3 לפנה"ס עברה ארגוס, וארגוליס איתה, לתחום השפעתה של מוקדון, ובסוף המאה היא הצטרפה לליגה האכאית.
לאחר המלחמה שנערכה בין הרפובליקה הרומית לבין הליגה האכאית ב-146 לפנה"ס, נפלה ארגוס, ואיתה ארגוליס, לידי שלטון רומאי, ובכך סיימה את קיומה כישות פוליטית עצמאית.
בעת המודרנית הייתה ארגוליס אחד ממוקדי מלחמת העצמאות היוונית: נַאפְפְּלִיוֹ, על חופו הצפוני של מפרץ ארגוליס, הייתה מבצר מרכזי של העות'מאנים, והיוונים צרו עליה כשנה, וכבשו אותה בנובמבר 1821. יואניס קפודיסטריאס, שהיה למושלה הראשון של יוון המודרנית, הגיע אל נאפפליו ב-1828, ובין 1829 ל-1834, שימשה העיר כבירת יוון.
מ-1833 עד 1899 היו ארגוליס וקורינתוס מאוחדים בתור מחוז מנהלי אחד, נומוס, שכלל בתוכו את האיים במפרץ הסרוני.
ב-1909 אוחדו שני המחוזות בשנית, וב-1949 הופרדו בשנית.
כחלק מהרפורמה המנהלית של 2011 בוטל מחוז המשנה הישן והוחלף ביחידה אזורית.
יחידה זאת שמרה על אותם גבולות של קודמה, אולם הרשויות המוניציפליות שבתחומה אורגנו מחדש.
בתחילת 1998 גרם שיטפון בוצי ליד ארגוס לנזק חקלאי שהוערך בין מאות למיליוני דולרים.
ארגון אחדות אפריקה או הארגון לאחדות אפריקה הוא ארגון מדינות אפריקה אשר הוקם ב-25 במאי 1963, ופורק ב-9 ביולי 2002 על ידי תאבו מבקי מדרום אפריקה, היושב ראש האחרון של הארגון.
הארגון הוחלף בארגון חדש ושמו "האיחוד האפריקאי".
מטרתו המתוכננת של הארגון הייתה לקדם את האחדות והסולידריות של מדינות אפריקה ולשמש קול קולקטיבי ליבשת כולה.
הארגון שם דגש גם על סילוק הקולוניאליזם משטחו, ויצירת קהילה ליברלית שתעזור לתנועות עצמאיות באפריקה.
מטה הארגון ישב באדיס אבבה, אתיופיה, בהזמנת שליט המדינה היילה סלאסי.
מסמך הייסוד של הארגון נחתם על ידי 32 מדינות אפריקאיות עצמאיות.
בעת התפרקותו של הארגון בשנת 2002, 53 מתוך 54 מדינות אפריקה היו חברות בארגון; מרוקו עזבה את הארגון בשנת 1985 לאחר הצטרפות סהרה המערבית בשנת 1982 (מרוקו טוענת לבעלות על סהרה המערבית).
הארגון קיים מדי שנה ועידה של ראשי מדינות אפריקה.
ועדת השחרור של הארגון פעלה לסייע לארגונים שנאבקו למען עצמאות עמי אפריקה, כגון תנועות השחרור באנגולה.
מתחילתו סבל הארגון מסכסוכים פנימיים רבים ושיתוק שנבע מחילוקי דעות על דרך הפעולה הרצויה.
הארגון זכה ללעג רב עקב היותו בימת נאומים ללא שום כוח או השפעה.
מזכ"ל האו"ם קופי ענאן, שהיה מגאנה, הילל את הארגון בכך שהוא קירב את האפריקאים.
למרות זאת, במשך 39 שנות קיומו המבקרים טענו כי הארגון עשה מעט מאוד להגן על זכויותיהם וחירויותיהם של עמי אפריקה מהמנהיגים הפוליטיים שלהם.
תחת הארגון עבדו מספר סוכנויות עצמאיות, בהן:
סוכנות החדשות הפאן-אפריקאית - Pan-African News Agency (PANA)
ארגון בין־לאומי הוא ארגון בעל היקף או נוכחות בין־לאומית.
ישנם שני סוגים עיקריים של ארגונים בין־לאומיים:
ארגונים בין־ממשלתיים (IGOs): הביטוי "ארגון בין־לאומי" מתייחס בדרך כלל לסוג זה של ארגון.
ארגונים אלה מורכבים בעיקר מנציגים של מדינות ריבוניות, החברות בארגון.
דוגמאות לארגונים בין־ממשלתיים: האומות המאוחדות (האו"ם), ארגון נאט"ו (האמנה הצפון־אטלנטית), ארגון המדינות המתועשות (G7), BRICS, הארגון לשיתוף פעולה ולפיתוח כלכלי (OECD), הארגון לביטחון ולשיתוף פעולה באירופה (OSCE), מועצת אירופה (COE), האיחוד האירופי (המהווה דוגמה לארגון רב־לאומי), הבנק העולמי, ארגון הסחר העולמי (WTO), קרן המטבע הבין-לאומית (IMF), ארגון ההגירה הבין־לאומי (IOM).
האו"ם משתמש במונח "ארגון בין־ממשלתי" במקום "ארגון בין־לאומי" על מנת להבדיל בין שני סוגי הארגונים.
ארגונים בין־לאומיים שאינם ממשלתיים (INGOs): אלה הם ארגונים חוץ־ממשלתיים (NGOs), הפועלים בזירה הבין־לאומית.
סוג כזה של ארגון כולל ארגונים ללא כוונת רווח וחברות בין־לאומיות, כמו תנועת הצופים העולמית, הוועד הבין־לאומי של הצלב האדום והסהר האדום ורופאים ללא גבולות.
הארגון הבין־ממשלתי הראשון והוותיק ביותר הוא הוועדה המרכזית לניווט השיט על הריין, שקמה בשנת 1815 בקונגרס וינה.
בדיקת אֶרְגּוֹמֶטְרִיָּיה - "בדיקת מאמץ קרדיולוגית" - (Ergometric Stress Testing), הנקראת גם "מבחן מאמץ", היא בדיקה רפואית שנועדה לבדוק את השפעת מאמץ גופני מאומץ על הלב, ולהעריך האם קיימת מחלת לב כלילית.
הבדיקה נעשית לחולי לב: כאשר המטופל מתלונן על כאבים בחזה, לאחר אוטם שריר הלב, לאחר צנתור לב או ניתוח מעקפים, וכדי לאתר הפרעות בקצב הלב.
לאנשים שמתחילים בעבודה גופנית או פעילות ספורטיבית, ולאחר גיל 50 כבדיקת סקר.
הבדיקה איננה פולשנית ואיננה כרוכה בכאב.
לעיתים ייתכן חוסר נוחות עקב המאמץ, במיוחד כאשר האדם איננו בכושר גופני.
הבדיקה מתרחשת בדרך כלל כאשר הנבדק נוסע על אופני כושר או הולך על מסילת כושר, תוך שהוא מחובר לאלקטרוקרדיוגרם ולמד לחץ דם.
מפעיל המכשיר מעלה במספר שלבים את המהירות והשיפוע, ומודד את לחץ הדם ואת פעילות הלב בפרקי הזמן השונים.
המכשיר מתעד את קצב הלב לכל אורך הבדיקה.
הבדיקה היא בדיקת חובה עבור ספורטאים מקצוענים ואף עבור ספורטאים חובבים המשתייכים לאיגוד.
בבדיקה טיפוסית על הליכון ישנם שלושה שלבים עיקריים.
שלב ראשון שבו מהירות התנועה היא 2.7 קילומטרים לשעה (שיפוע של 10 מעלות), השלב השני שבו המהירות עולה ל-4 קמ"ש (שיפוע של 12 מעלות), והשלב השלישי שבו המהירות מגיעה ל-5.5 קמ"ש (שיפוע של 14 מעלות).
משך הבדיקה הוא כ-10 דקות.
בבדיקה זו נבדקים מספר פרמטרים: שינויי אק"ג המעידים על איסכמיה, ערכי לחץ הדם במאמץ, הפרעות קצב, תגובה פיזית של הנבדק למאמץ, והיכולת התפקודית מבחינת כושרו של הנבדק: האם הנבדק הצליח להגיע לדופק המטרה.
הבדיקה נעשית על ידי טכנאי שעבר הכשרה מתאימה.
בסיומה קרדיולוג מנתח את התוצאות, והן נמסרות תוך מספר דקות למטופל.
לנבדקים מומלץ להגיע לבדיקה בבגדים קלים ובנעלי ספורט או נעליים נוחות להליכה, לא לאכול ארוחה גדולה לפניה, ולא לעסוק במאמץ גופני גדול ב-24 השעות שקודמות לבדיקה.
ארגון גני החיות הישראלי, הוקם ב-2002 ומאגד בתוכו שישה גני חיות ישראלים: גן החיות התנ"כי בירושלים, הספארי ברמת גן, החי פארק בקריית מוצקין, גן גורו, גן החיות הלימודי בחיפה ומדבריום בבאר שבע.
תנאי הקבלה לארגון מושתתים על הקריטריונים שנקבעו על ידי הארגון האירופאי של גני החיות, EAZA.
יו"ר הארגון הוא יהודה בר, שהיה בעבר מנכ"ל הספארי.
ארגון האורומו העממי-דמוקרטי (אורומו: DHAABBATA DEMOKRAATAWAA UMMATA OROMO ידוע יותר בשם דדאוו) היא מפלגה פוליטית באתיופיה והסיעה הגדולה ביותר במפלגת האיחדג שבבחירות האחרונות לבית הנבחרים האתיופי שהתקיימו ב-15 במאי 2005 זכתה ב-327 מושבים מתוך 527 מושבים.
בבחירות לבית הנבחרים במחוז אורומיה מפלגה זו זכתה ב-327 מושבים מתוך 527.
הארגון הוקם לקראת סוף 1989 על ידי האיחדג לאחר הקרע עם החזית לשחרור אורומו לגבי המשך המאבק כנגד הדרג.
בחודשים הראשונים הארגון הצליח לאתגר את כוחות הדרג באזורי האורומו שבהם קיבלה תמיכה בשאווה, ארסי, בלה, וואלגה, ילובור וסידאמו.
ארגון אלמנות ויתומי צה"ל ע"ר, הוא ארגון וולונטרי יציג על פי חוק.
הארגון הוקם בשנת 1991, והוא הארגון הבלעדי המייצג את האלמנות והיתומים אשר בני זוגן או אביהם נהרג בעת שירותו הצבאי או הביטחוני מאז מלחמת העצמאות ועד היום.
מטרתו של הארגון לקדם, לשקם ולהעניק בית חם ואוזן קשבת לאלמנות וליתומי חללי צה"ל וכוחות הביטחון.
הארגון הוקם בשנת 1991, לאחר שמייסדיו, פרשו מארגון "יד לבנים", על מנת לדאוג לייצוג הולם לצרכים הייחודיים של אלמנות ויתומי צה"ל וכוחות הביטחון.
בשנת 2009, הביאו מאמצי הארגון לשינוי החקיקה על פיה אלמנת צה"ל שנישאה מחדש איננה עוד מוכרת כאלמנת צה"ל על ידי מוסדות המדינה, תיקון שהביא להכרתן מחדש של אלמנות צה"ל רבות.
על מנת לסייע לאלמנות וליתומי צה"ל מקיים הארגון מספר מפעלים:
חלוקת מלגות ליתומים לרכישת השכלה אקדמית ומקצועית.
ארגון מחנות קיץ ליתומים בארצות הברית.
מערך מחנות 'עוצמה' ליתומי צה"ל בגילאי 6–18.
חגיגת בר מצווה ובת מצווה הכוללת אירוח בבית הנשיא, ביקור בכותל ועוד.
שי ליתומים הבאים בברית נישואים.
לארגון יש אספה כללית המונה 50 חברות וחברים הנבחרים אחת ל-4 שנים.
האספה הכללית בוחרת את חברי הוועד המנהל המונה 7 חברות אשר בראשו עומדת יו"ר הארגון.
המוסד המנהל את ענייני הארגון הוא הוועד המנהל, והוא עוסק בין היתר בבחינת בעיותיהם של האלמנות והיתומים, מגיש למשרד הביטחון הצעות לשיפורים בתקנות הקיימות ופועל בממשלה ובכנסת ליזום חקיקה בנושאים שונים הקשורים לקידום מצבם של האלמנות והיתומים.
לארגון סניפים בכל רחבי ישראל הממוקמים בסניפי "יד לבנים".
לכל סניף יש ועד מנהל ובו נציג של ארגון אלמנות ויתומי צה"ל, שתפקידו לדאוג לרווחת הפרט של חברי הארגון המתגוררים באותה רשות מקומית.
בחודש יוני 2023, ראש המוסד לשעבר יוסי כהן מונה לנשיא חוג הידידים של ארגון אלמנות ויתומי צה"ל.
ארגון האוניברסיטאות העולמי הוא ארגון בין-לאומי לא-ממשלתי בראשותן של חברות בתחום ההשכלה הגבוהה.
הוא כולל יותר מ-650 מוסדות להשכלה גבוהה וארגונים בכ-130 מדינות.
ארגון האוניברסיטאות העולמי הוא התאחדות של אונסק"ו ושותפה הרשמי.
מזכירות הארגון מתבססת בפריז וממוקמת במטה אונסק"ו.
הארגון הוקם בשנת 1950 כדי לקדם את החובה של אוניברסיטאות ומוסדות להשכלה גבוהה כמוסדות חברתיים לקדם, באמצעות הוראה, מחקר ושירותים, עקרונות של חירות האדם, צדק, כבוד, סולידריות אנושית, ותורמת, באמצעות שיתוף פעולה בין-לאומי, לפיתוח ולחיזוק ההשכלה הגבוהה.
הארגון משתף פעולה עם גורמים בין-לאומיים, אזוריים ולאומיים שונים הפעילים בתחום ההשכלה גבוהה.
הארגון ממוקם במטה אונסק"ו בפריז ופועל באופן עצמאי.
בשנת 2008 נבחר לראש הארגון חואן רמון דה לה פואנטה ממקסיקו אשר כיהן בתפקיד זה כארבע שנים.
בשנת 2016 נבחרה לראשות הארגון פאם פרידמן משוודיה.
הגופים השולטים של ארגון האוניברסיטאות העולמי הם האספה הכללית והמועצה המנהלית.
המזכירות מיישמת את האסטרטגיה שאומצה על ידי הגופים השולטים.
נכון ל-1 בינואר 2017, ארגון האוניברסיטאות העולמי כלל יותר מ-650 חברים (מוסדות, ארגונים, חברות קשורות ושותפים) בכ-130 מדינות ברחבי העולם.
נכון ל-2025, אין בארגון אף חברה מישראל.
ארגון ביולוגי או היררכית החיים הוא תפיסה היררכית של מבנים ביולוגיים מורכבים בשיטה רדוקציוניסטית.
כל רמה בהיררכיה מורכבת מקודמתה ומהווה בסיס לזאת שאחריה, וכל עלייה ברמה מייצגת עלייה במורכבות המבנה הביולוגי, כלומר שכל "אובייקט" מורכב בעיקרו מהיחידות של הרמה הקודמת.
להלן התיאור הרווח ביותר של רמות הארגון הביולוגי, מהנמוך ביותר עד לגבוה ביותר:
חשיבותה של הבנת הארגון הביולוגי
כל רמה בארגון הביולוגי קשורה לזאת שלפניה ולזאת שאחריה, ומושפעת מהן.
לדוגמה, שינויים במערכת האקולוגית של אזור מסוים יכולים להשפיע על קהילה, שתשפיע על אוכלוסייה וכך הלאה עד לרמה התאית של היצורים החיים באותו אזור.
מאותו רעיון, שינויים אף ברמה המולקולרית יכולים להוביל לשינויים ברמה של היצור החי כולו.
הבנה זו היא עניין חשוב לביצוע מחקרים מדעיים בתחומים רבים.
לדוגמה, במדעי הרפואה, ללא הבנה זו היה זה על סף הבלתי אפשרי להבין את השפעתן של תופעות כימיות ופיזיות על מחלות ותפקוד גופני.
ארגון או התארגנות היא פעולה של סידור, הכנה או היערכות.
לרוב ארגון של מספר מרכיבים ליצירת סדר נעשה באופן שיטתי על פי תכנון מראש.
ארגון המרכיבים יכול לתרום מאוחר יותר למציאתם בקלות רבה יותר בעת חיפוש.
יכולת ההתארגנות היא חלק מהפונקציות הניהוליות וייצוג הידע של האדם.
בהתאם לכך, יכולתו של האדם להתארגן בחיי היום יום מתבססת על שימוש בסכמות קוגניטיביות.
יכולת זו משפיעה על יכולת התפקוד של האדם בתחומים רבים.
היא מאפשרת גיבוש של תוכנית פעולה.
בחיים הבוגרים יכולת הארגון בחיים האישיים חשובה לצורך פעולות היומיום, טיפול עצמי וניהול משק בית.
בתחום המחקר, סטטיסטיקה תאורית היא ענף העוסק בארגון נתונים לצורך יצירת תיאור תמציתי וקל לתפיסה.
ברמת ההתפתחות האנושית ישנה חשיבות לארגון הידע שנצבר לאורך הדורות על ידי קיטלוג של מאגרי המידע השונים (כמו ספריות).
בתחום הלמידה נדרשת התארגנות לצורך הבעה בכתב, עריכת חישובים מורכבים בחשבון ועוד.
יכולת ההתארגנות טובה מאפשרת לתלמיד להתמודד עם שיעורי בית בכוחות עצמו, להפחית את התלות בהורים ולצמצם מתחים משפחתיים סביב הנושא.
בנוסף, קידוד מידע באופן מאורגן משפר את יכולת השליפה שלו מהזיכרון לטווח ארוך.
זאת משום שתהליך הארגון של החומר הנלמד מגביר את משמעותם של מרכיבי המידע והקשרים ביניהם.
כמו כן, היכולת לארגן פרטי מידע מרובים לגושים (chunk) של יחידות משמעות מאפשרת להתגבר על מגבלת זיכרון העבודה, העומדת על כשבע יחידות מידע בו זמנית.
פגיעה או הנמכה ביכולת ההתארגנות עלולה לפגוע בתפקוד של האדם במצבים שונים.
יכולת ההתארגנות יכולה להיפגע מגורמים שונים, למשל: עייפות, לקויות למידה או הפרעת קשב.
אחד הביטויים האפשריים לפגיעה ביכולת ההתארגנות בחיי היום יום הוא אי סדר פיזי במשק הבית, או חוסר ארגון קוגניטיבי של תהליכי החשיבה.
באופן טבעי יכולת ההתארגנות נבנית עם הגיל בהתאם להתפתחות הקוגניטיבית וניסיון החיים המצטבר של האדם.
בנוסף, ניתן גם לשפר את יכולת ההתארגנות באופן מכוון בעזרת אנשי מקצוע מתאימים.
ריפוי בעיסוק יכול לסייע בארגון פעולות בזמן ובמרחב.
בתחום החינוך, הוראה מתקנת שמה דגש רב על פיתוח יכולת ההתארגנות לצורך שיפור התפקוד האקדמי.
אימון אישי יכול בין היתר לסייע לאדם לארגן את המשאבים העומדים לרשותו לצורך הגשמת מטרה מסוימת.
ייעוץ ארגוני מכוון על פי רוב לשיפור הרווחיות של חברות בעולם העסקי וגיבוש של אסטרטגיה עסקית מתאימה.
ישנם כלים רבים אשר שימוש יעיל ומותאם בהם יכול לשפר את ההתארגנות בתחומים שונים.
יומן הוא כלי המבוסס על לוח שנה.
הוא מאפשר ארגון זמן יעיל ותורם ליכולת העמידה בלוח זמנים.
היומן יכול להיות מודפס על גבי נייר או בפורמט דיגיטלי ממוחשב.
דוגמה ליומן אלקטרוני הוא יומן גוגל.
ישנם מספר כלים לארגון מידע:
רשימה - כלי להצגה שיטתית וברורה של מידע המורכב מפרטים אחדים.
טבלה - מאפשרת לארגן תמליל או אוסף נתונים מספריים בעזרת טורים ושורות, כאשר כל טור ושורה נושאים כותרת המגדירה את תוכנם.
מפת מושגים - דרך גרפית להצגת מושגים ורעיונות.
מפת חשיבה - יכולה לסייע בארגון גרפי של רעיונות.
צלווח נתונים - שיטה להצגת ההתפלגות המשותפת של שני משתנים או יותר.
מערכת מידע - תוכנה המאפשרת לנהל מידע בצורה ממוחשבת.
ישנם כלים היכולים לשמש למטרות ארגוניות שונות.
תרשים זרימה - סכמה ויזואלית, שנועדה לפרוס רצף של פעולות והחלטות, באופן בהיר והגיוני ככל האפשר.
תרשים הזרימה יכול לשמש לצורך ארגון מידע, כמו מחזור המים בטבע.
הוא גם יכול לעזור בארגון לוח הזמנים, למשל סדר הפעולות שיש להשלים בשעות הבוקר לפני היציאה לבית הספר או לעבודה.
עץ משחק - יכול לסייע בארגון המהלכים האפשריים קבלת החלטות במהלך משחק.
אַרְגּוּמֶנְטַצְיָה היא פעילות טיעון הקשורה לוויכוח, ובה מעלים טיעונים ומעריכים אותם.
הארגומנטציה העוסקת בטיעונים נוסדה כענף של הרטוריקה, תורת הנאום, ביוון הקדומה.
ניתן לזהות שתי גישות ביחס ללימוד העולם וטבעו: גישה אחת הדוגלת בבניה ובהערכה של טיעונים דדוקטיביים, דהיינו שימוש בלוגיקה המבוססת על סילוגיזם – תורת ההיקשים, שנבנים מהכלל לפרט.
פילוסופים כמו סוקרטס ואפלטון העדיפו דרך זו כי סברו שהחושים מתעתעים, לכן למידה באמצעותם עלולה לסלף את האמת.
הגישה האחרת מתבססת על למידה וידיעת העולם דרך הפעלת החושים בטבע כדי לגלות את החוקיות שבו, אריסטו שהיה אחד המובילים בגישה זו היה אחד מאבות ההסקה האינדוקטיבית לחיפוש, לזיהוי, ולגילוי החוקיות דרך התבוננות בפרטים.
לארגומנטציה שורשים עתיקים בתרבות היהודית.
התנאים והאמוראים, חכמי המשנה והתלמוד עסקו בארגומנטציה כדרך ללימוד ולפרש התורה הכתובה כדי להבין את הכתוב ולפסוק הלכות.
דרך הלימוד המקובלת עד היום בעולם הישיבתי מבוססת על חברותות הלומדות תורה בדרך זו.
למעשה, הארגומנטציה בישיבות מבוססת על יג' המידות שבהן נדרשת התורה שקבע רבי ישמעאל, שהן הרחבה של המידות שקבע הלל הזקן, כגון: קל וחומר, גזרה שווה, בניין אב, כלל ופרט, ודבר הלמד מעניינו.
ארגומנטציה בחינוך היא פעילות חברתית שבה בני השיח מנסים לחזק או להחליש את הרעיונות של בני שיחם.
ממחקרים שונים עולה כי מטרה זו מושגת כאשר בני השיח מחויבים לעסוק בפעילות של הנמקה.
ואן אמראן ושות' הגדירו ארגומנטציה בהקשר הלימודי כפעילות ורבאלית וחברתית שמטרתה לשכנע או לשנות את עמדתו של השומע או הקורא.
הגדרתם מתייחסת לשלושה מרכיבים: פעילות חברתית ורבלית, נקודת הפתיחה מתאפיינת באי הסכמה ובניית טיעונים המכילים הסברים והצדקות.
פרופסור רות עמוסי מאוניברסיטת תל אביב מרכזת את קבוצת המחקר ADDAR (ניתוח שיח, ויכוח, רטוריקה) והעורכת הראשית של כתב העת המדעי המקוון Argumentation et analyse du speech
חוקרים נוספים כמו דואק (Douek, 1999) וביקר (Baker, 2002, 2003) פיתחו את ההיבט החברתי של ההגדרה הזו.
לטענתו של בייקר, יישום הארגומנטציה הוא הקשר חברתי שיתופי של פתרון בעיות, שעיקרו מציאת משמעות משותפת.
להקשר זה שני היבטים - דיאלקטי ודיאלוגי.
בהקשר הדיאלקטי הכוונה לדעות שונות, מתחרות או סותרות המובאות בדיון.
בהקשר הדיאלוגי הכוונה לדיונים הנערכים בין אינדיבידואלים שותפים המנסים להבין זה את זה.
העניין החברתי בא לידי ביטוי גם בהגדרתו של זרפסקי (Zarefsky, 1995) לפיה, ארגומנטציה היא פעולה חברתית של התמחות בהצדקת החלטות בתנאֵי אי-ודאות.
טענה: אמירה שניתן להתווכח על הצדקתה, נכונותה, אמיתותה או תקפותה, טענה עשויה להיות קביעה, עמדה, דעה, החלטה מסוימת, השערה, הנחה, מסקנה, ציווי, תאוריה או פתרון מסוים לבעיה.
נימוק: אמירה המובאת לתמוך בטענה ולבססה.
נימוק מסוג "ראיה" (evidence) עונה על השאלה: "איך אני יודע שהטענה אמיתית?".
מדובר בנתונים או בממצאים המצביעים על כך שאכן הטענה אמיתית; שיש לה אחיזה במציאות; שהיא קיימת ועוד.
בעולם המשפט לדוגמה ישנן ראיות ישירות ונסיבתיות המנסות לענות על השאלה "איך אני יודע שהנאשם בעברה ביצע אותה".
הטענה במקרה זה: "אלמוני ביצע את העברה".
נימוק מסוג "הסבר" (explanation) עונה על השאלה: "מהם הגורמים, ההצדקות או הסיבות לטענה?".
נימוק מסוג הסבר תאורטי (theoretical explanation) שתפקידו להסביר את הטענה ולענות על השאלה: בהנחה שהטענה אמיתית, מהן הסיבות או מהם הגורמים שמסבירים את הטענה או, מדוע זה כך.
בעולם המשפט מחפשים את המניע להעבירה.
המניע הוא ההסבר לטענה "אלמוני ביצע את העברה".
טיעון מורכב מטענה + נימוק
הסכימה של טולמין לארגומנטציה מתייחסת לארבעה מרכיבים
מידע או הסיבה התומכת בטענה
הצדקת האופן שבו המידע תומך בטענה או במסקנה.
ביסוס - מספק תמיכה להצדקה הנ"ל.
ללמוד כדי לטעון ולטעון כדי ללמוד
ללמוד כדי לטעון – מטרתו של תהליך זה היא ללמוד כיצד לטעון ולהעריך טיעונים.
לטעון כדי ללמוד – מטרת תהליך זה היא שילוב של ארגומנטציה לצורך למידה משמעותית של מושגים וסוגיות בתחומי הדעת והתוכן השונים.
לדעתו של גלסנר מבנה הטיעון מייצג למעשה את המבנה הלוגי של תהליך החשיבה.
מעקב אחרי טיעוני לומדים משמעותו מעקב אחר דרך הסקת המסקנות, דרך פתרון הבעיות ודרך קבלת ההחלטות שלהם.
כשלומד מארגן ומנמק את דעתו, את השערתו, את מסקנתו, או את הפתרון שהוא מציע, הוא בונה טיעון שמייצג את הדרך שבה הוא הגיע למסקנה, לדעה, להשערה, להחלטה או לפתרון.
זוהי הצרנה של סכמות החשיבה שלו.
כשמעריכים את הטיעון מעריכים למעשה דרך חשיבה.
חוקרים רבים (כדוגמת קון - 1993,Kuhn) מצביעים על ההיבט הטיעוני כמעודד הזדמנויות: להצגת עמדות שונות, להגנה על עמדה של היחיד ביחס לעמדתו של האחר, לבחינת שיקולים חדשים ולניהול משא ומתן על משמעיות מושגים ותהליכים על מנת להגיע להסכמה.
כל הפעולות הטיעוניות הללו יוצרות הזדמנויות המפתחות ומטפחות הבנות משמעותיות התורמות להבניית ידע באופן פעיל ומשמעותי.
ישנן עדויות רבות לכך שפעילות טיעון יכולה לתרום תרומה משמעותית להבניית מושגים וידע מדעי פעילות כזו שכיחה מאוד בעשייה המדעית והיא נחשבת לאחת מאבני היסוד של המדע.
עם זאת, בלימודי המדעים בבית הספר לרוב לא מתקיימת פעילות מסוג זה, ככל הנראה משום שקשה מאוד לחולל אותה.
על המורה מוטלת משימה קשה של מציאת דרכים יצירתיות שיגרמו לתלמידים לטעון בתחומים שלא תמיד מעניינים אותם.
אחד מן הפתרונות שנבדקים במחקרים בתחום נקרא:
במחקרים שונים פותחו סביבות לימוד בעלות פוטנציאל להתרחשות ארגומנטציה.
המונח עיצוב ארגומנטטיבי הוגדר על ידי צמד החוקרים שוורץ ולינצ'בסקי מהאוניברסיטה העברית שמטרתו לתאר את התנאים בעלי הפוטנציאל להוביל לשיח טיעוני.
העיצוב הארגומנטטבי מורכב משלושה תנאים: התנאי הראשון נוגע לדרך שבה העמיתים עובדים יחד: העמיתים יכולים לפעול אותן פעולות הם עובדים יחד ובעלי אותן המטרות.
התנאי השני הוא תנאי בדיקת השערות - כלומר לתלמידים יש יכולת לבדוק את נכונות פתרונם.
והתנאי השלישי הוא ההרכב הקוגניטיבי של הבני השיח האם קיימת ביניהם אי הסכמה.
ארגון אבו נידאל או פת"ח – המועצה המהפכנית היה ארגון טרור פלסטיני בראשותו של אבו נידאל, שנוצר כתוצאה מפיצול מסיעתו של יאסר ערפאת באש"ף, הפת"ח.
הארגון ביצע פיגועי טרור בישראל, בארצות הברית ובמדינות אירופה.
לאחר קום מדינת ישראל נמלטה משפחתו לשכם, שם גדל ועבד כמורה.
הצטרף לפת"ח באמצע שנות השישים, וב-1969 היה ראש נציגות פת"ח בסודאן ואחר מכן בעיראק.
בתקופת שהותו בעיראק יצר קשרים חמים עם המודיעין העיראקי.